Απόφαση της Επιτροπής

της 23ης Δεκεμβρίου 2003

για τροποποίηση της οδηγίας 2003/467/ΕΚ σχετικά με την κήρυξη ορισμένων επαρχιών της Ιταλίας ως απαλλαγμένες από τη βρουκέλωση των βοοειδών και την ενζωοτική λεύκωση των βοοειδών

[κοινοποιηθείσα υπό τον αριθμό Ε(2003) 5063]

(Κείμενο που παρουσιάζει ενδιαφέρον για τον ΕΟΧ)

(2004/63/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), και ιδίως το παράρτημα A κεφάλαιο IΙ σημείο 7 και το παράρτημα Δ κεφάλαιο Ι σημείο Ε,

Εκτιμώντας τα ακόλουθα:

(1) Οι κατάλογοι περιφερειών κρατών μελών που κηρύσσονται ως απαλλαγμένες από τη βρουκέλωση και την ενζωοτική λεύκωση των βοοειδών καθορίζονται στην απόφαση 2003/467/EΚ της Επιτροπής, της 25ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών(2).

(2) Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς όλους τους όρους που προβλέπονται στην οδηγία 64/432/EΟΚ, όσον αφορά τις επαρχίες Cremona, Lodi και Pavia στην περιφέρεια Lombardia προκειμένου οι εν λόγω επαρχίες να κηρυχθούν επισήμως ως απαλλαγμένες από τη βρουκέλωση όσον αφορά τις αγέλες βοοειδών.

(3) Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/EΟΚ, όσον αφορά τις επαρχίες Milano, Lodi και Cremona στην περιφέρεια Lombardia και τις επαρχίες Arezzo, Firenze, Grossetto, Livorno, Lucca, Pisa, Pistoia, Prato και Siena στην περιφέρεια Toscana, προκειμένου οι εν λόγω επαρχίες να κηρυχθούν επισήμως ως απαλλαγμένες από την ενζωοτική λεύκωση των βοοειδών.

(4) Ύστερα από αξιολόγηση των εγγράφων που υπέβαλε η Ιταλία, οι επαρχίες Cremona, Lodi και Pavia στην περιφέρεια Lombardia πρέπει να κηρυχθούν επισήμως ως απαλλαγμένες από τη βρουκέλωση των βοοειδών και οι επαρχίες Milano, Lodi και Cremona στην περιφέρεια Lombardia και τις επαρχίες Arezzo, Firenze, Grossetto, Livorno, Lucca, Pisa, Pistoia, Prato και Siena στην περιφέρεια Toscana πρέπει να κηρυχθούν επισήμως ως απαλλαγμένες από την ενζωοτική λεύκωση των βοοειδών.

(5) Επομένως, η απόφαση 2003/467/ΕΚ πρέπει να τροποποιηθεί ανάλογα.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα II και III της απόφασης 2003/467/ΕΚ τροποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Δεκεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64· οδηγία όπως τροποποιήθηκε από την πράξη προσχώρησης του 2003.

(2) ΕΕ L 156 της 25.6.2003, σ. 74.

ΠΑΡΑΡΤΗΜΑ

Τα παραρτήματα II και III της απόφασης 2003/467/ΕΚ τροποποιούνται ως εξής:

1. Στο παράρτημα II, το κεφάλαιο 2 αντικαθίσταται από το ακόλουθο κείμενο:

"ΚΕΦΑΛΑΙΟ 2 Περιφέρειες κρατών μελών επισήμως απαλλαγμένες από τη βρουκέλωση

Στην Ιταλία:

- Περιφέρεια Emilia-Romagna: Επαρχίες Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini

- Περιφέρεια Lombardia: Επαρχίες Bergamo, Como, Cremona, Lecco, Lodi, Mantova, Pavia, Sondrio, Varese

- Περιφέρεια Marche: Επαρχία Ascoli Piceno

- Περιφέρεια Sardinia: Επαρχίες Cagliari, Nuoro, Oristano, Sassari

- Περιφέρεια Trentino-Alto Aldige: Επαρχίες Bolzano, Trento

Στην Πορτογαλία:

- Αυτόνομη περιφέρεια Αζορών: Νήσοι Pico, Graciosa, Flores, Corvo

Στο Ηνωμένο Βασίλειο:

- Μεγάλη Βρετανία: Αγγλία, Σκωτία, Ουαλία"

2. Στο παράρτημα III, το κεφάλαιο 2 αντικαθίσταται από το ακόλουθο:

"ΚΕΦΑΛΑΙΟ 2 Περιφέρειες κρατών μελών επισήμως απαλλαγμένες από την ενζωοτική λεύκωση των βοοειδών

Στην Ιταλία:

- Περιφέρεια Emilia-Romagna: Επαρχίες Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini

- Περιφέρεια Lombardia: Επαρχίες Bergamo, Brescia, Como, Cremona, Lecco, Lodi, Mantova, Milano, Sondrio, Varese

- Περιφέρεια Marche: Επαρχία Ascoli Piceno

- Περιφέρεια Toscana: Επαρχίες Arezzo, Firenze, Grossetto, Livorno, Lucca, Pisa, Pistoia, Prato, Siena

- Περιφέρεια Trentino-Alto Aldige: Επαρχίες Bolzano, Trento

- Περιφέρεια Val d'Aosta: Επαρχία Aosta"